Boston Scientific

Is déantúsóir feistí leighis é Boston Scientific. Tá ceanncheathrú an chomhlachta lonnaithe i Marlborough, Massachusetts. Tá cáil idirnáisiúnta ar Boston Scientific mar cheannródaí i dtaca le feistí cardashoithíocha de. Sa bhliain 2022, bhí 41,000 duine fosaithe ag Boston Scientific ar fud an domhain agus dhíol siad a dtáirgí le 115 tír ar fud na cruinne. In Éirinn Tá an comhlacht Meiriceánach in Éirinn ó 1994. Is é Boston Scientific an fostóir feistí leighis is mó in Éirinn. Tá barr ar 7,000 duine ag obair sna hionaid atá acu i nGaillimh, i gCorcaigh agus i gCluain Meala. Táirgtear 30 milliún feiste leighis sna hionaid sin gach bliain. Gaillimh Thairg Boston Scientific breis is 3 mhilliún feiste leighis san ionad i nGaillimh in 2017. In 2026 d'fhógair an comhlacht infheistiú €75 milliún sa mhórionad atá i nGaillimh. Cuirfear go mór le rannóg taighde agus forbartha an ionaid i mBaile an Bhriotaigh, agus tógfar saotharlanna úrnua ann le feistí leighis a dhearadh, a chruthú agus a phromhadh. Cluain Meala Tá Ionad Bairr Feabhais ag Boston Scientific i gCluain Meala agus iad lonnaithe ann ó na 1990idí anuas. Dúnadh a ionad i Leitir Ceannain in 2010. Féach freisin Medtronic Tagairtí